Oy atmosferasi
Oy atmosferasi — Oyning gazsimon siyrak qobigʻi, asosi vodorod, geliy, neon va argondan iborat boʻlib, Yer atmosferasiga nisbatan oʻn trillion baravar kam zichroq (Yer yuzidagi bosim taxminan 10 nPa. U Oyga deyarli taʼsir qilmaydi. Atmosferaning manbalari ichki (Oy qobigʻidan gazlarning ajralib chiqishi va vulkanizm) va tashqi jarayonlar — mikrometeoritlarning tushishi, quyosh shamoli hisoblanadi. Oy zaif tortishish kuchiga ega boʻlgani uchun chiqarilgan barcha gazlarni oʻzida ushlab turolmaydi; uning yuzasidan koʻtarilgan gazlarning koʻp qismi kosmosga tarqaladi. Oy yuzasidagi zarralar konsentratsiyasi Oydagi sutkalar vaqtiga qarab sezilarli darajada oʻzgaradi: koʻrsatkichlar kechasi 1 sm³ uchun 10 5 zarra, kunduzi esa 10 4 zarrani tashkil qiladi. Yerda bu koʻrsatkich 2,7×1019 ga teng. Apollon loyihasi doirasida Oy atmosferasida tadqiqotlar olib borilgan, natijada uning tarkibida argon va geliy atomlari mavjudligi aniqlangan; Yerdan olib borilgan keyingi kuzatishlar atmosfera tarkibida natriy va kaliy ionlarining mavjudligini koʻrsatgan. 1991-yilda Boston universiteti tadqiqotchilari Quyoshga qarama-qarshi yoʻnalishda 15-20 Oy radiusigacha choʻzilgan natriy „dum“i ni topganlar. Oy atmosferasini toʻgʻridan-toʻgʻri oʻrganish uchun 2013-yil sentabr oyida LADEE zondi ishga tushirilgan.